****** 

**VABILO ZA JAVNOST – Zavod za izobraževanje in preventivo NewPrevent, Koper**

**Duševno zdravje mladih – »Zmoremo drugače? Zmoremo skupaj?«**

 Pogovori z govorniki z različnih področij dela

Izola, 24. novembra 2020 – November je mesec preventive in v naši državi poteka vrsta aktivnosti namenjenih ozaveščanju v boju proti različnim oblikam odvisnosti in bolezni.

Zavod NewPrevent v sodelovanju z JZ Centrom za kulturo, šport in prireditve Izola pripravlja pogovore s strokovnjaki na področju dela z mladostniki, s katerimi se bomo pogovarjali o stiskah, ki jih otroci in mladostniki doživljajo v času ukrepov, ki jih je vlada sprejela za zajezitev korona virusa; o posledicah šolanja na daljavo in naraščanju uporabe digitalnih tehnologij; o naraščanju težav v duševnem zdravju in vlogi/ poročanju medijev o dogodkih povezanih s stisko ter pogovor sklenili s pomembnostjo sodelovanja javnih in nevladnih organizacij v skupnostnem pristopu pri nudenju pomoči mladostniku.

V času epidemije se vse prevečkrat osredotočimo na duševne boleznih in motnje, veliko je informacij z negativnim predznakom, ki mladega človeka lahko plašijo. Namen naših pogovorov pa je v tem, da v ospredje postavimo pozitivna sporočila, uporabne nasvete, kako aktivirati svoje lastne vire moči za ohranjanje zdravega življenjskega sloga. Predvsem pa, kam in kdaj se obrniti po pomoč v lokalnem okolju, če je stiska velika.

S sogovorniki se bomo srečali v torek, 24.11., ob 14. uri v Kulturnem domu v Izoli, zaradi epidemije pa bo ogled dogodka na voljo le v spletni obliki – v živo ob 18. uri na družbenih omrežjih FB Zavod NewPrevent ter FB Ckšp Izola. Dogodek bo povezovala Daša Šarkanj.

 Daša Šarkanj, Ingrid Kristančič Šӧmen tel.: 040/ 464-388, 070/ 388-310, e-mail: zavod.newprevent@gmail.com

|  |  |
| --- | --- |
| GOST/-JA | PREDSTAVITVENI OPIS |
| Dejan PIŠOT | Biopsiholog z delovnimi izkušnjami na različnih področij dela s populacijo otrok in mladostnikov. Že kot prostovoljec si je pridobival terenske izkušnje pri delu z rizičnimi mladostniki v okviru programa Mladinsko ulično delo (selektivna in indicirana preventiva). Pred kratkih je vzpostavil FB stran »Rastem« za Pomoč in podporo staršem otrok in mladostnikov s težavami v odraščanju in posebnimi vzgojno-izobraževalnimi potrebami. |
| Janez ARH | Dipl. socialni delavec, strokovni delavec, svetovalec zaposlen v izolski enoti LOGOUT – Centra pomoči pri prekomerni rabi interneta. Dolgoletne izkušnje na področju dela z otroki in mladimi. Izvajanje svetovalnih razgovorov, izkustvenih delavnic, taborov in mednarodnih projektov za mlade. Mentor prostovoljskim delavcem in praktikantom. |
| Nina KROHNE | Na UP IAM Slovenskem centru za raziskovanje samomora je kot raziskovalka vključena v izvedbo različnih nacionalnih in mednarodnih raziskovalnih in intervencijskih projektov s področja duševnega zdravja in samomorilnega vedenja - aktivno vključena v sekcijo psihologov v VIZ, v okviru katerega so naredili pregled raziskav s področja doživljanja otrok in mladostnikov v času koronavirusa. |
| Dorotea KRALJ | Predstojnica Svetovalnega centra za otroke, mladostnike in starše v Kopru. Pedagoginja po stroki z dolgoletnimi in bogatimi izkušnjami na področju skrbi za duševno zdravje otrok in mladostnikov ter dela s starši. Je tudi specialistka supervizije, sodeluje pri svetovanju vzgojiteljem, učiteljem ter deluje preventivno v lokalni skupnosti in družbi kot celoti.  |